Tuesday, 1 July 2014
ສະພາແຫ່ງຊາດໄດ້ຮັບທຶນພັດທະນາຊັບພະຍາກອນມະນຸດ
ອົງການສະຫະປະຊາຊາດເພື່ອການພັດທະນາ (UNDP) ປະຈຳລາວ ແລະ ອົງການເພື່ອການພັດທະນາ ແລະ ການຮ່ວມ ມືສະວິດ (SDC) ໃຫ້ທຶນສະໜັບ ສະໜູນເຂົ້າໃນໂຄງການຍົກລະ ດັບຂີດຄວາມສາມາດຂອງສະພາແຫ່ງຊາດມູນຄ່າ 730.000 ໂດລາສະຫະລັດ ຫລື ປະມານ 5,8 ຕື້ກວ່າກີບ, ໃນນັ້ນ ອົງການສະຫະປະຊາຊາດເພື່ອການພັດ ທະນາປະຈຳລາວໃນມູນຄ່າ 310.000 ໂດລາສະຫະລັດ ຫລື ປະມານ 2,48 ຕື້ກີບ ແລະ ອົງ ການເພື່ອການພັດທະນາ ແລະ ການຮ່ວມ
ມືສະວິດ (SDC) ມູນຄ່າ 420.000 ໂດລາສະຫະລັດ ຫລື ປະມານ 3,3 ຕື້ກວ່າກີບ, ເພື່ອຍົກລະດັບຂີດຄວາມສາມາດຂອງບັນດາກຳມາທິການສະພາແຫ່ງຊາດ ໃນການປະຕິ ບັດບົດບາດການສ້າງນິຕິກຳ, ການສ້າງຄວາມເຂັ້ມແຂງດ້ານຄວາມສາມາດຂອງສະຖາບັນການຈັດຕັ້ງ ແລະ ຊັບພະຍາ ກອນມະນຸດສຳລັບກົງຈັກຊ່ວຍວຽກສະພາແຫ່ງຊາດທີ່ມີປະສິດ ທິຜົນ ແລະ ການສົ່ງເສີມໃຫ້ມີການພົບປະລະຫວ່າງສະພາແຫ່ງຊາດ ແລະ ປະຊາຊົນຫລາຍຂຶ້ນ ແນໃສ່ເສີມຂະຫຍາຍວຽກງານນິຕິ ບັນຍັດໃນຖານະເປັນຕົວແທນຂອງປະຊາຊົນບັນດາເຜົ່າ, ເຊິ່ງທຶນດັ່ງກ່າວຈະເລີ່ມຈັດຕັ້ງ ປະຕິບັດເຂົ້າໃນໂຄງການແຕ່ເດືອນມິ ຖຸນາ 2014 ຫາເດືອນພຶດ ສະພາ 2015.
ພິທີລົງນາມການສະໜັບສະ ໜູນທຶນດັ່ງກ່າວໄດ້ມີຂຶ້ນໃນວັນທີ 30 ມິຖຸນານີ້, ລະຫວ່າງທ່ານ ດຣ.ອຸ່ນແກ້ວ ວຸທິລາດ ຫົວ ໜ້າຫ້ອງວ່າການສະພາແຫ່ງຊາດ ແລະ ທ່ານ ນາງ ກາຣີນາ ອິມໂມເນັນຜູ້ຕາງໜ້າອົງການສະຫະປະຊາຊາດເພື່ອການພັດທະ ນາ, ສ່ວນທຶນຂອງອົງການ SDC ແມ່ນມອບຜ່ານອົງການ UNDP ໂດຍການລົງນາມລະຫວ່າງຂອງທ່ານນາງ ກາຣີນາ ອິມໂມເນັນ ຕາງໜ້າອົງການ UNDP ແລະ ທ່ານ ນາງ ຣຸດ ຮັບເບີ ຜູ້ອຳນວຍການປະຈຳພາກພື້ນອົງ ການເພື່ອການພັດທະນາ ແລະ ການຮ່ວມມືສະວິດ.
Subscribe to: Post Comments (Atom)